GRADITELJSKO-GEODETSKA ŠKOLA OSIJEK

Osijek, Drinska 16a

KLASA: 007-04/24-02/5

URBROJ: 2158-44-24-2

Osijek, 14. svibnja 2024. godine

**Z A P I S N I K**

42. sjednica Školskog odbora Graditeljsko-geodetske škole Osijek održana je korištenjem elektroničkih sredstava koja sukladno članku 7. stavku 3. Poslovnika o radu Školskog odbora, omogućuje odlučivanje u realnom vremenu.

### Nazočni članovi Školskog odbora:

Iz reda nastavnika: Marko Molnar, nastavnik

Predstavnici osnivača: Tihomir Štefić

 Mirko Ivković

Antonio Mihalj

Odsutni:

Predstavnik radnika: Marina Matić

Predstavnik roditelja: Ivana Nićin

**Ostali prisutni na sjednici:** Ines Šitum Kulić, tajnica škole

Darko Pšihistal, ravnatelj škole

***D n e v n i r e d***

1. Usvajanje zapisnika 41. sjednice Školskog odbora
2. Prethodna suglasnost za zapošljavanje na radno mjesto nastavnik- tjelesna i zdravstvena kultura (Upražnjeno radno mjesto)
3. Prijedlog donošenja odluke o godišnjim troškovima školovanja učenika- stranih državljana izvan Europskog gospodarskog područja i Švicarske Konfederacije za polaznike srednjih škola
4. Donošenje Kućnog reda Graditeljsko- geodetske škole Osijek
5. Razno

Dnevni red dat je na usvajanje.

**T. 1.** Jednoglasno usvojen zapisnik 41. sjednice školskog odbora.

**T. 2.** Zapošljavanje na puno neodređeno vrijeme na radno mjesto „Nastavnik“ koji obavlja poslove Nastavnika tjelesne i zdravstvene kulture podnijela je tajnica škole Ines Šitum Kulić.

Naime, zbog izbora ravnatelja u trećem uzastopnom mandatu, prestao je vrijediti ugovor o radu ravnatelja Darka Pšihistala koji je radio na radnom mjestu nastavnika. Nastavno na navedeno objavljen je natječaj.

Natječaj za navedeno radno mjesto trajao je od 22. do 30. travnja 2024. godine. Na natječaj je pristiglo ukupno 9 prijava, od čeka je njih 5 ispunjavalo uvjete objavljene u natječaju.

Vrednovanje kandidata prijavljenih na natječaj za navedeno radno mjesto obavljeno je razgovorom- inetrvjuom. Intervju je obavljen u petak, 10. svibnja 2024. godine. Od 5 kandidata koji su ispunjavali uvjete i pozvani su pristupiti na razgovor intervju, istom je pristupilo 3 kandidata. Kandidati su odgovarali na pitanja povjerenstva. Povjerenstvo je ravnatelju za zasnivanje radnog odnosa predložilo Aleksandra Mihajlovića iz Osijeka.

Slijedom provedenog testiranja, ravnatelj od Školskog odbora traži prethodnu suglasnost za sklapanje ugovora o radu na neodređeno puno radno vrijeme s Aleksandrom Mihajlovićem iz Osijeka, počevši od 15. svibnja 2024. godine.

Prigovora na prijedlog nije bilo, te je jednoglasno donijeta:

**O D L U K A**

**Daje se prethodna suglasnost u vezi sa zasnivanjem radnog odnosa na neodređeno puno radno vrijeme s Aleksandrom Mihajlovićem iz Osijeka, za radno nastavnika (tjelesne i zdravstvene kulture) počevši od 15. svibnja 2024. godine.**

**T. 3.** Sukladno članku 3. stavak 3. Pravilnika o elementima i kriterijima za izbor kandidata za upis u I. razred srednje škole (NN 49/15, 47/17 i 39/22) (u daljnjem tekstu Pravilnik), obveza Školskog odbora je odrediti iznos školarine za troškove školovanja učenika- stranih državljana izvan Europskog gospodarskog područja i Švicarske Konfederacije.

Nastavno na navedeno, Osnivač Osječko-baranjska županija traži donošenje i dostavu prijedloga Odluke o troškovima školovanja učenika- stranih državljanja iz zemalja izvan Europskog gospodarskog područja i Švicarske Konfederacije koji ne ispunjavaju ni jedan od uvjeta za oslobađanje od plaćanja troškova školovanja propisanih Pravilnikom, za školsku godinu 2022./23.

 Za školsku godinu 2024./2025. predlaže se školarina u iznosu od 600,00 eura.

Ljubazno molim članove Školskog odbora da se izjasne o prijedlogu cijene za školsku godinu 2024./2025., te pristaju li na iznos školarine. Prigovora nije bilo, te je jednoglasno donijeta:

**O D L U K A**

**Osnivaču Osječko-baranjskoj županiji predlažemo donošenje Odluke o godišnjim troškovima školovanja učenika-stranih državljana iz zemalja izvan Europskog gospodarskog prostora i Švicarske Konfederacije koji ne ispunjavaju uvjete za oslobađanje od plaćanja troškova školovanja propisane Pravilnikom za upis u I. razred srednje škole za školsku godinu 2023./24. u iznosu od 600,00 eura.**

**T. 4.** Uvodničar je tajnica škole, Ines Šitum Kulić. U materijalima u privitku ovog poziva nalazi se prijedlog novog kućnog reda Graditeljsko- geodetske škole Osijek.

Član školskog odbora Tihomir Štefić postavio je na točku donošenja Kućnog reda:

“Poštovana,

slažemo se s predloženim točkama s molbom za pojašnjenje jednog članka u kućnom redu.

Radi se o članku 11., red ili stavak 3:

"U posebnim okolnostima, koje Ravnatelj ocijeni kao opravdane, razrednik može biti izuzet dužnosti prijema pojedinog roditelja na informacije. U takvim situacijama roditelju se omogućavaju informacije kod zamjenika razrednika."

Možete li pojasniti zašto je ostavljena ova mogućnost i što se time želi postići? Kako je trenutno napisano stječe se dojam ostavljanja mogućnosti izbjegavanja razgovora razrednika s roditeljem. Hvala.

Ako je želja postići nepristranost, u nekim posebnim okolnostima, može se uvesti mogućnost razgovora uz prisustvo drugog razrednika ili zamjenika razrednika? Logično je kako razrednik ima najbolji uvid u rad i ponašanje pojedinog učenika čime može pružiti najbolju informaciju roditelju. Time se omogućava brzo i učinkovito rješavanje nekakvog problema, zahtjeva ili slično.

Pozdrav,

Mirko, Antonio i Tihomir”

 Na navedeni upit dostavljeno je sljedeće pojašnjenje:

”Poštovani,

Dostavljam sljedeće pojašnjenje:

Naime,

U praksi smo se susreli sa situacijama nesuglasica između razrednika i roditelja učenika u kojima je je odnos razrednik- roditelj učenika bio narušen do te mjere da razrednik više nije mogao objektivno pružati informaciju roditelju učenika.

Takve situacije, nasreću, nisu česte, no željeli smo zadržati mogućnost rješavanja takve situacije za slučaj da se dogodi u budućnosti.

S poštovanjem,

Ines Šitum Kulić, mag. iur.

Tajnica školske ustanove”

Sukladno čl. 58. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14-RUSRH,152/14, 7/17, 68/18, 98/19, 64/20, 151/22, 156/23), nakon provedene rasprave na

nastavničkom vijeću, vijeću roditelja i učenika potrebno je da Školski odbor škole donese novi Kućni red. Prigovora nije bilo, te je jednoglasno donijeta:

**O D L U K A**

**Usvaja se Kućni red Graditeljsko- geodetske škole Osijek kao što je u pisanom materijalu u privitku ovog zapisnika.**

**T. 5.** Pitanja i dodatnih prijedloga nije bilo, te je sjednica je završila 14. svibnja 2024. godine u 12:01 sati.

 **Zapisnik izradila M.P. Predsjednik Školskog odbora**

Ines Šitum Kulić, mag. iur. Marko Molnar, mag. ing. aedif.